Wilhelm Dietrichson

Wilhelm Sigvard Hjorth Dietrichson (1880–1949) var en norsk agronom, organisasjonsmann og politiker for Bondepartiet.

Dietrichson var sekretær i Norsk Landmandsforbund (senere Norges Bondelag) fra 1910, og generalsekretær fra 1920. Han holdt dette vervet frem til 1945, med unntak av fire krigsår da han var avskjediget av tyskerne og NS. Han var også Bondepartiets generalsekretær mellom 1920 og 1931.

Dietrichson var innvalgt på Stortinget fra Nedre Romerike valgkrets i Akershus amt i perioden 1919–1921, valgt på Landmandsforbundets program med støtte fra Høyre og Frisinnede Venstre. Han satt i Kråkstad herredsstyre for Bondepartiet 1923–1925.Om konstitueringen av Kråkstad herredsstyre i Follo Arbeiderblad, 16. desember 1922, s. 1.

Da Dietrichson gikk ut av Stortinget, etablerte han Follo landbruksskole, som i 1925 fikk sitt eget bygg på gården Finstad, som han hadde kjøpt i 1918. Han var bestyrer ved landbruksskolen frem til sin død i 1949. 

Dietrichson ble utnevnt til ridder av 1. klasse av St. Olavs Orden i 1946.

Dietrichson er den eneste fra Bondepartiet som vi vet om som mottok penger fra Libertas.

 Referanser 
«Lokalhistoriske bilder - Follo landbruksskole». Ski kommune. Besøkt 23. juni 2013.

 Eksterne lenker 


Kategori:Norske bønder
Kategori:Stortingsrepresentanter fra Sp
Kategori:Stortingsrepresentanter 1919–1921
Kategori:Senterpartiets ledelse
Kategori:Lokalpolitikere i Kråkstad
Kategori:Sp-politikere i Akershus
Kategori:Riddere av 1. klasse av St. Olavs Orden
Kategori:Personer fra Ski kommune
Kategori:Nordmenn fra andre verdenskrig